Številka: 10002-33/2017/26

Datum: 7. 2. 2018

Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13 in [47/13](http://www.uradni-list.si/1/objava.jsp?urlid=201347&stevilka=1783) – ZDU-1G, 65/14 in 55/17), 43. in 44. člena Zakona o javnih uslužbencih (Uradni list RS, št. [63/07](http://www.uradni-list.si/1/objava.jsp?urlid=200763&stevilka=3411) - uradno prečiščeno besedilo, [65/08](http://www.uradni-list.si/1/objava.jsp?urlid=200865&stevilka=2817), [69/08](http://www.uradni-list.si/1/objava.jsp?urlid=200869&stevilka=3014)-ZTFI-A, [69/08](http://www.uradni-list.si/1/objava.jsp?urlid=200869&stevilka=3015)-ZZavar-E in 40/12-ZUJF) ter 60. člena Zakona o izvrševanju proračunov Republike Slovenije za leti 2018 in 2019 (Uradni list RS, št. 71/17) je Vlada Republike Slovenije na 167. redni seji dne 7. 2. 2018 pod točko 8.3 sprejela naslednji

S K L E P:

1. Vlada Republike Slovenije soglaša, da se dovoljeno število zaposlenih v Skupnem kadrovskem načrtu (SKN) organov državne uprave za leti 2018 in 2019 po sklepu Vlade Republike Slovenije številka 10002-33/2017/8 z dne 21.12.2017, na podlagi četrtega in petega odstavka 60. člena Zakona o izvrševanju proračunov Republike Slovenije za leti 2018 in 2019 (Uradni list RS, št. 71/17) poveča za leto 2018, in sicer:

– Ministrstvu za pravosodje za 20,

– Ministrstvu za notranje zadeve - Policiji za 107,

– Upravi Republike Slovenije za izvrševanje kazenskih sankcij za 20.

1. Za zaposlitve iz 1. točke tega sklepa mora organ državne uprave zagotoviti sredstva za stroške dela v okviru sredstev za stroške dela v svojem finančnem načrtu.
2. Organi državne uprave iz 1. točke tega sklepa morajo Vladi Republike Slovenije najkasneje do 15. 6. 2018, in sicer na stanje na dan 1. 6. 2018, poročati o realizaciji zaposlitev iz 1. točke tega sklepa. Če zaposlitve ne bodo realizirane, lahko Ministrstvo za javno upravo Vladi Republike Slovenije predlaga spremembo razdelitve kvot po SKN za leto 2018.
3. V sklepu Vlade Republike Slovenije številka 10002-33/2017/8 z dne 21.12.2017, se četrta točka spremeni tako, da se po novem glasi:

»Če organ državne uprave presega dovoljeno število zaposlenih zaradi zaposlitve pripravnika, mora število zaposlitev uskladiti s sprejetim kadrovskim načrtom do 31.12.2018.«

Doda se nov odstavek, ki se glasi:

»Če Policija in Uprava Republike Slovenije za izvrševanje kazenskih sankcij presegata dovoljeno število zaposlenih zaradi zaposlitve kandidata za policista ali kandidata za pravosodnega policista, morata število zaposlitev uskladiti s sprejetim kadrovskim načrtom do 31.12.2023.«

5. Vse ostale določbe sklepa Vlade Republike Slovenije številka 10002-33/2017/8 z dne 21.12.2017, ki jih ta sklep ne ureja na novo, ostanejo v veljavi.

Mag. Lilijana Kozlovič

generalna sekretarka

Prejmejo:

* ministrstva
* Kabinet predsednika Vlade Republike Slovenije
* Generalni sekretariat Vlade Republike Slovenije
* Urad Vlade Republike Slovenije za Slovence v zamejstvu in po svetu
* Služba Vlade Republike Slovenije za razvoj in evropsko kohezijsko politiko
* Ministrstvo za javno upravo, Direktorat za javni sektor
* Generalni sekretariat Vlade Republike Slovenije, Sektor za podporo dela KAZI